text: आईटीए के चेयरमैन आजम मेनम ने कहा, कश्मीर में आतंकवादी हमले को देखते हुए अगर सरकार कहती है तो आईटीए पाकिस्तान के साथ चाय व्यापार निलंबित करने को तैयार है। उन्होंने कहा कि जहां तक चाय का सवाल है, पाकिस्तान कीमत कम होने पर ही यहां से चाय लेता है। ऐसे में पाकिस्तान के साथ व्यापार निलंबित करने से निर्यात पर कोई खास असर नहीं होगा। मेनम ने कहा, मुझे लगता है कि टी बोर्ड इस बारे में दिशा प्रदान करेगा।